Adetunji Femi Fadina

Adetunji Femi Fadina ni alága ẹgbẹ́ Tourism Practitioners of Nigeria (ATPN), èyí tó wà ní apá Ìwọ̀-oòrùn ilẹ̀ Nàìjíríà. Òun sì ni adarí àgbà ti ilé-iṣẹ́ Jethro Tours and Awori initiative, ó sì tún jẹ́ ọmọ ẹgbẹ́ Trade Promotion Board fún ẹ̀ka tó ń rí sí ètò ìṣòwò àti ilé-iṣẹ́ ní Ìpínlẹ̀ Èkó. 

 Ètò ẹ̀kọ́ 
Ilé-ìwé Loyola college ní Ìbàdàn ní ó ti parí ẹ̀kọ́ girama, ní ọdún 1980. Ó sì tẹ̀síwájú láti kẹ́kọ̀ọ́ gboyè nínú ìmọ̀ Business Administration and Management ní Samford University, láti ọdún 1981 wọ ọdún 1984. 

 Iṣé rẹ̀ 
Adetunji ni olùdásílẹ̀ Awori Tourism Consulting firm, àti Ààrẹ Association of Tourism Practitioners in Nigeria, èyí tó jẹ́ ẹgbẹ́ tó ń rí sí ọ̀rọ̀ ìrìn-àjò àti ìgbéga àti ìdúróṣinṣin àwọn ilé-iṣẹ́ tó ń rí sí ètò ìrìn-àjò. Òun náà sì ni olùdarí àgbà àti olùdásílẹ̀ ilé-iṣé Dinat Consulting Inc. Adetunji tí ní ọ̀pọ̀lọpọ̀ ìrírí nínú iṣẹ́ tó ń rí sí ètò ìrìn-àjò, èyí sì hànde nínú ìṣèdásílẹ̀ ẹgbẹ́ kan tó sọ ní Jethro Tours Institute.

Ní ọdún 2019, ẹ̀ka tó ń rí sí ọ̀rọ̀ àṣà àti ìrìn-àjò ní Ìpínlẹ̀ Ògùn, pe Adetunji láti wá sọ̀rọ̀ níbi ayẹyẹ ọdọọdún wọn láti ṣègbélárúgẹ àṣà àti ètò ìrìn-àjò tó máa ń wáyé ní ìlú Abẹ́òkúta. 

 Àwọn ìtọ́kasí